title: Vykonávacie nariadenie Komisie (EÚ) 2019/849 z 24. mája 2019, ktorým sa mení vykonávacie nariadenie (EÚ) 2017/1492, pokiaľ ide o maximálny obsah cholekalciferolu (vitamínu D3) v krmive pre lososovité (Text s významom pre EHP)

text:
                  27.5.2019

                  SK

                  Úradný vestník Európskej únie

                  L 139/4

         VYKONÁVACIE NARIADENIE KOMISIE (EÚ) 2019/849
         z 24. mája 2019,
         ktorým sa mení vykonávacie nariadenie (EÚ) 2017/1492, pokiaľ ide o maximálny obsah cholekalciferolu (vitamínu D3) v krmive pre lososovité
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 2,
         keďže:

                     (1)

                     Vykonávacím nariadením Komisie (EÚ) 2017/1492 (2) sa povoľuje cholekalciferol (vitamín D3) ako výživná doplnková látka pre všetky druhy zvierat. V uvedenom nariadení je maximálny povolený obsah vitamínu D3 v prípade rýb 3 000 IU/kg kompletného krmiva.

                     (2)

                     Nórsky úrad pre bezpečnosť potravín (NFSA) predložil štúdie o bezpečnosti vitamínu D3 pre ryby a spotrebiteľov na úrovniach, ktoré sú podstatne vyššie (60 000 IU/kg kompletného krmiva) ako maximálny povolený obsah.

                     (3)

                     Na účely kontroly môžu výsledky výpočtu úrovní tolerancie viesť k nezrovnalostiam v hodnotách medzi dvoma jednotkami (mg alebo IU). Preto by sa mali úrovne v povolení stanoviť len v medzinárodných jednotkách.

                     (4)

                     Na základe údajov predložených úradom NFSA Európsky úrad pre bezpečnosť vo svojich stanoviskách z 25. januára 2017 (3) a 29. novembra 2018 (4) skonštatoval, že celková úroveň 60 000 IU vitamínu D3 na kg kompletného krmiva je bezpečná pre spotrebiteľov a životné prostredie. Európsky úrad pre bezpečnosť potravín rovnako skonštatoval, že navrhované úrovne sú bezpečné pre lososovité. V prípade ostatných rýb neboli k dispozícii dostatočné údaje, na základe ktorých by bolo možné vyvodiť záver o bezpečnosti s ohľadom na celkovú úroveň 60 000 IU vitamínu D3/kg kompletného krmiva. Povolenie by preto malo byť obmedzené na lososovité. Európsky úrad pre bezpečnosť potravín v stanovisku z 13. novembra 2012 (5) rovnako skonštatoval, že vitamín D3 nie je dráždivý pre kožu ani oči a nie je kožný senzibilizátor. V prípade niektorých prípravkov vitamínu D3 existuje možnosť, že by pracovníci mohli byť pri vdychovaní vystavení vysokým úrovniam vitamínu D3. Vitamín D3 je pri vdychovaní vysoko toxický. Vystavenie účinkom prachu je škodlivé pre osoby, ktoré manipulujú s doplnkovou látkou. Keďže úrovne vitamínu D3 sa zvýšili, môže to mať vplyv na bezpečnosť používateľov, a preto sa Komisia domnieva, že by sa mali prijať vhodné ochranné opatrenia na zabránenie nepriaznivým účinkom na ľudské zdravie, najmä pokiaľ ide o používateľov doplnkovej látky.

                     (5)

                     Príloha k vykonávaciemu nariadeniu (EÚ) 2017/1492 by sa preto mala zodpovedajúcim spôsobom zmeniť.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) 2017/1492 sa nahrádza textom uvedeným v prílohe k tomuto nariadeniu.

            Článok 2
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. mája 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Vykonávacie nariadenie Komisie (EÚ) 2017/1492 z 21. augusta 2017 o povolení cholekalciferolu ako kŕmnej doplnkovej látky pre všetky druhy zvierat (Ú. v. EÚ L 216, 22.8.2017, s. 19).

            (3)  Vestník EFSA (EFSA Journal) (2017) 15(3):4713.

            (4)  Vestník EFSA (EFSA Journal) (2019) 17(1):5540.

            (5)  Vestník EFSA (EFSA Journal) (2012) 10(12):2968.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        Cholekalciferol v IU (1)/kg kompletného krmiva s obsahom vlhkosti 12 %.

                           Kategória „výživné doplnkové látky“. Funkčná skupina: vitamíny, provitamíny a chemicky presne vymedzené látky, ktoré majú obdobný účinok.

                        3a671

                        —

                        „Cholekalciferol“ alebo „vitamín D3“

                           Zloženie doplnkovej látky

                        cholekalciferol

                           Charakteristika účinnej látky

                        cholekalciferol
                        C27H44O
                        Číslo CAS: 67-97-0
                        Cholekalciferol v tuhej a živicovej forme, vyrobený chemickou syntézou.
                        Kritériá čistoty:
                        min. 80 % (cholekalciferol a pre-cholekalciferol) a max. 7 % tachysterol.

                           Analytická metóda
                            (2)

                                    —

                                    Na stanovenie vitamínu D3 v kŕmnej doplnkovej látke: vysokoúčinná kvapalinová chromatografia v spojení s UV detektorom (HPLC-UV, 254 nm) – metóda podľa Európskeho liekopisu 01/2008:0574,0575,0598.

                                    —

                                    Na stanovenie vitamínu D3 v premixoch: vysokoúčinná kvapalinová chromatografia v spojení s UV detekciou pri 265 nm (HPLC-UV) – metóda 13.8.1 podľa VDLUFA 1997, Methodenbuch.

                                    —

                                    Na stanovenie vitamínu D3 v krmivách:

                                                —

                                                vysokoúčinná kvapalinová chromatografia v spojení s UV detekciou pri 265 nm (HPLC-UV) – metóda 13.8.1 podľa VDLUFA 1997, Methodenbuch alebo

                                                —

                                                vysokoúčinná kvapalinová chromatografia v reverznej fáze v spojení s UV detekciou pri 265 nm (RP-HPLC-UV), podľa EN 12821.

                                    —

                                    Na stanovenie vitamínu D3 vo vode: vysokoúčinná kvapalinová chromatografia v reverznej fáze v spojení s UV detekciou pri 265 nm (RP-HPLC-UV), podľa EN 12821.

                        ošípané

                        —

                        —

                        2 000  IU

                                    1.

                                    Vitamín D3 možno umiestňovať na trh a používať ako doplnkovú látku vo forme prípravku.

                                    2.

                                    Doplnková látka sa pridáva do krmiva vo forme premixu.

                                    3.

                                    V pokynoch na použitie doplnkovej látky a premixov sa musia uviesť podmienky skladovania a stability.

                                    4.

                                    Maximálny obsah kombinácie 25-hydroxycholekalciferolu s cholekalciferolom na kg kompletného krmiva:

                                                —

                                                ≤ 5 000  IU vitamínu D3 pre kurčatá vo výkrme a morky vo výkrme,

                                                —

                                                ≤ 3 200  IU pre ostatnú hydinu,

                                                —

                                                ≤ 2 000  IU pre ošípané.

                                    5.

                                    Súčasné použitie s vitamínom D2 nie je povolené.

                                    6.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť veľmi nebezpečné účinky vitamínu D3 pri vdychovaní. Ak uvedené riziká spojené s týmito veľmi nebezpečnými účinkami nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest.

                        11. septembra 2027

                        náhradky mlieka pre ciciaky

                        —

                        —

                        10 000  IU

                        hovädzí dobytok

                        —

                        —

                        4 000  IU

                        náhradky mlieka pre teľatá

                        —

                        —

                        10 000  IU

                        ovce

                        —

                        —

                        4 000  IU

                        kurčatá vo výkrme

                        —

                        —

                        5 000  IU

                        morky

                        —

                        —

                        5 000  IU

                        ostatná hydina

                        —

                        —

                        3 200  IU

                        koňovité

                        —

                        —

                        4 000  IU

                        lososovité

                        —

                        —

                        60 000  IU

                        ostatné druhy rýb

                        —

                        —

                        3 000  IU

                        ostatné druhy zvierat

                        —

                        —

                        2 000  IU

               (1)  40 IU cholekalciferolu = 0,001 mg cholekalciferolu.

               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2019/850 z 24. mája 2019, ktorým sa tristotretíkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
                  27.5.2019

                  SK

                  Úradný vestník Európskej únie

                  L 139/8

         VYKONÁVACIE NARIADENIE KOMISIE (EÚ) 2019/850
         z 24. mája 2019,
         ktorým sa tristotretíkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 5,
         keďže:

                     (1)

                     V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

                     (2)

                     Dňa 21. mája 2019 sankčný výbor Bezpečnostnej rady OSN rozhodol o vypustení jedného záznamu zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť.

               PRIJALA TOTO NARIADENIE:

            Článok 1
            Príloha I k nariadeniu (ES) č. 881/2002 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. mája 2019

                  Za Komisiu

                  v mene predsedu

                  riaditeľ Útvaru pre nástroje zahraničnej politiky

            (1)  Ú. v. ES L 139, 29.5.2002, s. 9.

            PRÍLOHA
            Príloha I k nariadeniu (ES) č. 881/2002 sa mení takto:
            Pod nadpisom „Fyzické osoby“ sa vypúšťa tento záznam: „Mazen Salah Mohammed [alias a) Mazen Ali Hussein, b) Issa Salah Muhamad]. Dátum narodenia: a) 1.1.1982, b) 1.1.1980. Miesto narodenia: Bagdad, Irak. Štátna príslušnosť: Irak. Číslo cestovného pasu: nemecký cestovný doklad („Reiseausweis“) A 0144378 (odobratý v septembri 2012). Adresa: 94051 Hauzenberg, Nemecko. Dátum zaradenia do zoznamu uvedený v článku 2a ods. 4 písm. b): 6.12.2005.“


title: Vykonávacie nariadenie Komisie (EÚ) 2019/772 zo 16. mája 2019, ktorým sa mení nariadenie (EÚ) č. 1300/2014, pokiaľ ide o súpis majetku s cieľom identifikovať prekážky prístupnosti, poskytovať používateľom informácie a monitorovať a hodnotiť pokrok v oblasti prístupnosti (Text s významom pre EHP)

text:
                  27.5.2019

                  SK

                  Úradný vestník Európskej únie

                  LI 139/1

         VYKONÁVACIE NARIADENIE KOMISIE (EÚ) 2019/772
         zo 16. mája 2019,
         ktorým sa mení nariadenie (EÚ) č. 1300/2014, pokiaľ ide o súpis majetku s cieľom identifikovať prekážky prístupnosti, poskytovať používateľom informácie a monitorovať a hodnotiť pokrok v oblasti prístupnosti
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii (1), a najmä na jej článok 5 ods. 11,
         keďže:

                     (1)

                     Podľa článku 7 nariadenia Komisie (EÚ) č. 1300/2014 (2) sa má kapitola 7 prílohy k nariadeniu (EÚ) č. 1300/2014 zmeniť, aby sa špecifikovali charakteristické znaky súpisu majetku vrátane obsahu, formátu údajov, funkčnej a technickej štruktúry, prevádzkového režimu, pravidiel vkladania a prezerania údajov, ako aj pravidiel sebahodnotenia a určovania subjektov zodpovedných za poskytovanie údajov.

                     (2)

                     Podľa článku 5 ods. 1 nariadenia Európskeho parlamentu a Rady (EÚ) 2016/796 (3) a článku 7 ods. 2 nariadenia (EÚ) č. 1300/2014 bola zriadená pracovná skupina, ktorej úlohou bolo predložiť návrh odporúčania, pokiaľ ide o minimálnu štruktúru a obsah údajov zhromažďovaných pre súpis majetku s cieľom identifikovať prekážky prístupnosti, poskytovať informácie používateľom a monitorovať a hodnotiť pokrok v oblasti prístupnosti. Pracovná skupina ukončila svoju prácu v máji 2017 a v dôsledku toho agentúra sfinalizovala odporúčanie ERA-REC-128 na zmenu nariadenia (EÚ) č. 1300/2014.

                     (3)

                     Súpis majetku je statický nástroj, ktorým sa vykazuje existencia vybavenia, a preto nie je určený na informovanie o stave a funkčnosti vybavenia.

                     (4)

                     Ak sa stanica alebo jej časti podrobia modernizácii, obnove alebo akýmkoľvek prácam v zmysle národného implementačného plánu v súlade s článkom 8 nariadenia (EÚ) č. 1300/2014, mali by sa zhromaždiť informácie o staniciach alebo jej častiach týkajúce sa súladu daných prác s nariadením (EÚ) č. 1300/2014.

                     (5)

                     Opatrenia stanovené v tomto nariadení sú v súlade so stanoviskom výboru zriadeného podľa článku 51 ods. 1 smernice (EÚ) 2016/797,

               PRIJALA TOTO NARIADENIE:

            Článok 1
            Nariadenie (EÚ) č. 1300/2014 sa mení takto:

                        1.

                        Za článok 7 sa vkladá tento článok 7a:

                           „Článok 7a
                           Zber, správa a výmena údajov o prístupnosti

                              1.   Do deviatich mesiacov od 16. júna 2019 každý členský štát rozhodne, ktoré subjekty sú zodpovedné za zber, správu a výmenu údajov o prístupnosti.

                              2.   Členské štáty môžu požiadať Komisiu o predĺženie tejto lehoty. Predĺženie musí byť výnimočné, riadne odôvodnené a časovo obmedzené. Považuje sa za odôvodnené najmä, ak Železničná agentúra Európskej únie nesprístupní a plne nesprevádzkuje nástroj na zber údajov a prevádzkové režimy uvedené v prílohe k tomuto nariadeniu ani dva mesiace od nadobudnutia jeho účinnosti.

                              3.   Za každú stanicu existuje subjekt zodpovedný za výmenu údajov o prístupnosti.

                              4.   Zber a konverzia údajov sa ukončí do 36 mesiacov od nadobudnutia účinnosti tohto nariadenia.

                              5.   Kým nebude architektúra na výmenu údajov podľa oddielov 7.2, 7.3 a 7.4 prílohy I k nariadeniu Komisie (EÚ) č. 454/2011 plne funkčná (*1), výmena údajov o prístupnosti sa uskutočňuje ako prenos uvedených údajov do európskej databázy prístupnosti železničných staníc (ERSAD), ktorú spravuje Železničná agentúra Európskej únie.

                           (*1)  Nariadenie Komisie (EÚ) č. 454/2011 z 5. mája 2011 o technickej špecifikácii interoperability týkajúcej sa subsystému „telematické aplikácie v osobnej doprave“ transeurópskeho železničného systému (Ú. v. EÚ L 123, 12.5.2011, s. 11).“"

                        2.

                        Príloha sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. mája 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 138, 26.5.2016, s. 44.

            (2)  Nariadenie Komisie (EÚ) č. 1300/2014 z 18. novembra 2014 o technických špecifikáciách interoperability týkajúcich sa prístupnosti železničného systému Únie pre osoby so zdravotným postihnutím a osoby so zníženou pohyblivosťou (Ú. v. EÚ L 356, 12.12.2014, s. 110).

            (3)  Nariadenie Európskeho parlamentu a Rady (EÚ) 2016/796 z 11. mája 2016 o Železničnej agentúre Európskej únie, ktorým sa zrušuje nariadenie (ES) č. 881/2004 (Ú. v. EÚ L 138, 26.5.2016, s. 1).

            PRÍLOHA
            Príloha k nariadeniu (EÚ) č. 1300/2014 sa mení takto:

                        1.

                        V kapitole 2 oddiele 2.3 sa za prvú vetu vkladá tento odsek:
                        „Údaje o prístupnosti

                        Údaje o prístupnosti pozostávajú z informácií týkajúcich sa prístupnosti železničných staníc pre osobnú dopravu, ktoré treba zbierať, spravovať a vymieňať, pričom ide o opis charakteristických znakov a vybavenia železničných staníc pre osobnú dopravu. V prípade potreby sa tento opis doplní informáciami o súlade staníc s touto TSI.“

                        2.

                        V kapitole 7 oddiele 7.2 pododdiele 7.2.1 sa vkladajú tieto pododdiely:
                        „7.2.1.1.   Súpis majetku – infraštruktúra

                        7.2.1.1.1.   Funkčná a technická architektúra
                        Funkcie súpisu majetku sú:

                                    1.

                                    identifikovať existujúce zábrany a prekážky prístupnosti;

                                    2.

                                    poskytovať informácie používateľom;

                                    3.

                                    monitorovať a hodnotiť pokrok v oblasti prístupnosti.

                              Architektúra výmeny údajov o prístupnosti je stanovená v nariadení (EÚ) č. 454/2011 (TSI TAP).
                        Na formátovanie a výmenu údajov o prístupnosti sa vzťahujú tieto normy:

                                    1.

                                    CEN/TS 16614-1:2014 Verejná doprava – Sieť a výmena cestovných poriadkov (NeTEx) – Časť 1: Výmenný formát topológie siete verejnej dopravy 2014-05-14

                                    2.

                                    EN 12896-1:2016 Verejná preprava. Referencie o modelových informáciách. Bežné pojmy (Transmodel)

                              Na účely konkrétneho plánovaného použitia sa v technických dokumentoch uvedených v dodatku O indexovom čísle 1 stanovuje harmonizovaný špecifický profil transmodelu.
                        7.2.1.1.2.   Pravidlá zápisu a sebahodnotenia údajov o prístupnosti
                        Platia tieto pravidlá zápisu a sebahodnotenia údajov o prístupnosti:

                                    1.

                                    subjekty, ktoré zbierajú údaje o prístupnosti týkajúce sa majetku, nemusia byť nezávislé od subjektov vykonávajúcich každodennú správu uvedeného majetku,

                                    2.

                                    počas prvého zberu údajov o prístupnosti podľa vykonávacieho nariadenia Komisie (EÚ) 2019/772 (*1), sa môže stav súladu staníc s touto TSI zaznamenať ako nehodnotený;

                                    3.

                                    ak sa stanica alebo jej časti podrobia modernizácii, obnove alebo akýmkoľvek prácam v zmysle národného implementačného plánu pre túto TSI, uvedú sa aktualizované údaje o prístupnosti, prípadne vrátane stavu súladu s touto TSI;

                                    4.

                                    stav súladu s touto TSI možno aktualizovať na základe ISV opísaného v bode 6.2.4 tejto TSI;

                                    5.

                                    funkčný stav vybavenia netreba zaznamenávať v súpise.

                              Komisia sprístupní nástroj na zber údajov, ktorého prevádzkové režimy sú opísané v technických dokumentoch uvedených v dodatku O indexovom čísle 2.
                        Prípadne, ak existujú štruktúrované údaje o prístupnosti a možno ich skonvertovať na harmonizovaný profil, uvedené údaje možno preniesť po konverzii. Metodika konverzie existujúcich údajov o prístupnosti a komunikačný protokol sa stanovujú v technických dokumentoch uvedených v dodatku O indexovom čísle 3.
                        7.2.1.1.3.   Pravidlá získavania údajov
                        z databázy ERSAD:

                                    1.

                                    verejnosť má prístup k informáciám z verejného webového sídla, ktoré prevádzkuje Železničná agentúra Európskej únie;

                                    2.

                                    registrované vnútroštátne orgány majú možnosť získať všetky údaje o prístupnosti, ktoré sa týkajú daného členského štátu;

                                    3.

                                    Komisia a agentúra majú možnosť získať všetky údaje o prístupnosti.

                              Databáza ERSAD, ktorú spravuje agentúra, nie je prepojená s inou databázou (inými databázami).
                        7.2.1.1.4.   Pravidlá spravovania spätnej väzby používateľov
                        Spätná väzba od používateľov môže mať formu:

                                    1.

                                    inštitucionálnej spätnej väzby používateľských združení vrátane organizácií zastupujúcich osoby so zdravotným postihnutím: existujúce štruktúry sa môžu používať, pokiaľ zahŕňajú zástupcov organizácií osôb so zdravotným postihnutím a osôb so zníženou pohyblivosťou a odrážajú situáciu na príslušnej úrovni, nie nevyhnutne na vnútroštátnej úrovni. Postup poskytovania spätnej väzby od používateľov je organizovaný tak, aby bola umožnená rovnocenná účasť uvedených organizácií;

                                    2.

                                    individuálnej spätnej väzby: návštevníkom webovej stránky sa poskytne možnosť oznámiť nesprávne údaje o prístupnosti konkrétnej stanice a potvrdenie o prijatí ich pripomienky.

                              V oboch prípadoch sa spätnou väzbou od používateľov primerane zaoberajú subjekty zodpovedné za zber, správu a výmenu údajov.

                           (*1)  Vykonávacie nariadenie Komisie (EÚ) 2019/772 zo 16. mája 2019, ktorým sa mení nariadenie Komisie (EÚ) č. 1300/2014, pokiaľ ide o súpis majetku s cieľom identifikovať prekážky prístupnosti, poskytovať používateľom informácie a monitorovať a hodnotiť pokrok v oblasti prístupnosti (Ú. v. EÚ L 139 I, 27.5.2019, s. 1).“"

                        3.

                        Dopĺňa sa tento dodatok:

                              „Dodatok O

                                 Zoznam technických dokumentov

                                          Indexové číslo

                                          Označenie

                                          1

                                          Harmonizovaný špecifický profil siete a výmeny cestovných poriadkov (NeTEx) na účely opisu staníc

                                          2

                                          Nástroj na zber údajov – prevádzkové režimy

                                          3

                                          Metodika konverzie existujúcich údajov o prístupnosti vrátane opisu externého rozhrania a komunikačného protokolu.

               (*1)  Vykonávacie nariadenie Komisie (EÚ) 2019/772 zo 16. mája 2019, ktorým sa mení nariadenie Komisie (EÚ) č. 1300/2014, pokiaľ ide o súpis majetku s cieľom identifikovať prekážky prístupnosti, poskytovať používateľom informácie a monitorovať a hodnotiť pokrok v oblasti prístupnosti (Ú. v. EÚ L 139 I, 27.5.2019, s. 1).““